b'\n_START_ARTICLE_\nAmaranthe\n_START_SECTION_\nAjalugu\n_START_PARAGRAPH_\nB\xc3\xa4nd on loodud 2008. aastal Jake E ja Olof M\xc3\xb6rcki poolt, ning sellest kasvas v\xc3\xa4lja suurem projekt kui liitusid lauljad Elize Ryd ja Andreas Solvestr\xc3\xb6m, trummar Morten L\xc3\xb8we S\xc3\xb8rensen. Bassist Johan Andreassen liitus b\xc3\xa4ndiga p\xc3\xa4rast singli Leave Everything Behind fotosessiooni, kuid enne esimese albumi "Amaranthe" ilmumist._NEWLINE_B\xc3\xa4ndi algne nimi oli "Avalanche", kuni 2009. aasta maini, kui b\xc3\xa4nd pidi endale nimeks v\xc3\xb5tma "Amaranthe", kuna eelmise nimega tekkisid probleemid seadusega. Hiljem ilmus b\xc3\xa4ndi esimene demo "Leave Everything Behind"._NEWLINE_B\xc3\xa4ndi deb\xc3\xbc\xc3\xbctalbum "Amaranthe" ilmus 2011. aasta aprillis ja t\xc3\xb5usis Rootsi albumite edetabelis avan\xc3\xa4dalal 35. kohale ning Soome edetabelis 16. kohale._NEWLINE_Nende teine album "Nexus" ilmus 2013. aasta m\xc3\xa4rtsis. Kitarrist Olof M\xc3\xb6rck kirjeldas albumit kui rohkemate kontrastidega ja selles on rohkem loomingulisust kui eelmisel albumil. Album t\xc3\xb5usis Rootsi edetabelites 6. kohale ja Soome edetabelis 4. kohale._NEWLINE_2013. aasta oktoobris lahkus b\xc3\xa4ndist laulja Solvestr\xc3\xb6m ja tema asemele tuli Henrik Englund._NEWLINE_Nende kolmas album "Massive Addictive" ilmus 21. oktoobril 2014. Albumi Euroopa kontserditurneed alustas b\xc3\xa4nd 10. veebruaril 2015 Tallinnast.'